ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ, ᱢᱚᱦᱟᱨᱟᱥᱴᱨᱚ

ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱓᱖ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱯᱟᱪᱮ ᱨᱮ ᱱᱟᱥᱤᱠ ᱦᱚᱱᱚᱛ, ᱠᱚᱧᱮ ᱨᱮ ᱡᱟᱞᱜᱟᱶ ᱦᱚᱱᱚᱛ, ᱥᱟᱢᱟᱝ ᱨᱮ ᱡᱟᱞᱱᱟ ᱦᱚᱱᱚᱛ ᱟᱨ ᱮᱛᱚᱢ ᱨᱮ ᱚᱦᱢᱚᱫᱽᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱢᱮᱱᱟᱜᱼᱟ ᱾ ᱚᱣᱨᱚᱝᱜᱟᱵᱟᱫᱽ ᱥᱚᱦᱚᱨ ᱨᱮ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐,᱑᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱓᱗.᱕᱕% ᱫᱚ ᱥᱚᱦᱨᱤ ᱟᱨ ᱡᱚᱛᱚ ᱫᱮᱦᱟᱛ ᱠᱟᱱᱟ ᱾ ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱢᱟᱨᱟᱴᱷᱣᱟᱲᱟ ᱟᱜ ᱢᱤᱫ ᱢᱩᱬ ᱧᱮᱞᱡᱚᱝ ᱴᱷᱟᱶ ᱠᱟᱱᱟ ᱾ ᱚᱛᱱᱚᱜ ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱫᱚ ᱢᱩᱬ ᱞᱮᱠᱟᱛᱮ ᱜᱚᱫᱟᱵᱚᱨᱤ ᱜᱟᱰᱟ ᱫᱚ ᱵᱮᱥᱤᱱ ᱨᱮ ᱟᱨ ᱛᱟᱯᱛᱤ ᱜᱟᱰᱟ ᱫᱚ ᱵᱮᱥᱤᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱫᱚ ᱑᱙ ᱟᱨ ᱒᱐ ᱰᱤᱜᱽᱨᱤ ᱠᱚᱧᱮ ᱞᱟᱴᱤᱪᱩᱰ ᱟᱨ ᱗᱔ ᱟᱨ ᱗᱖ ᱰᱤᱜᱽᱨᱤ ᱥᱟᱢᱟᱝ ᱞᱚᱝᱜᱤᱪᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱑᱐,᱑᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱦᱚᱲ ᱮᱞᱮᱞ ᱦᱚᱲ ᱮᱞ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱗᱐᱑,᱒᱘᱒ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱖᱕ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱙᱕᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱱᱚᱣᱟ ᱖᱔᱐ ᱜᱩᱴ ᱦᱚᱱᱚᱛ ᱠᱷᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱗᱒ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱦᱚᱱᱚᱛ ᱠᱟᱱᱟ, ᱟᱨ ᱒᱐᱐᱑ᱼ᱒᱐᱑᱑ ᱛᱟᱞᱟ ᱨᱮ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱗.᱓᱓% ᱛᱟᱦᱮᱸ ᱠᱟᱱᱟ ᱾ ᱒᱐᱐᱑ ᱥᱟᱞ ᱫᱷᱟᱹᱵᱤᱡ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓᱗.᱕᱓% ᱥᱚᱦᱨᱤ ᱢᱮᱱᱟᱜ ᱠᱚᱣᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱑᱔.᱖% ᱟᱨ ᱟᱹᱫᱤᱵᱟᱹᱥᱤ ᱟᱜ ᱦᱚᱲ ᱮᱞ ᱫᱚ ᱓.᱙% ᱵᱮᱱᱟᱣᱟ ᱾ ᱦᱚᱱᱚᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱐.᱔% ᱢᱮᱱᱟᱜᱼᱟ ᱾ ᱯᱟᱹᱨᱥᱤ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱖᱙.᱖᱖% ᱦᱚᱲ ᱮᱞ ᱫᱚ ᱢᱟᱨᱟᱴᱷᱤ ᱠᱚ ᱨᱚᱲᱟ, ᱑᱔.᱕᱑% ᱫᱚ ᱩᱨᱫᱩ ᱠᱚ ᱨᱚᱲᱟ, ᱙.᱔᱙% ᱫᱚ ᱦᱤᱱᱫᱤ ᱠᱚ ᱨᱟᱲᱟ ᱟᱨ ᱒.᱕᱑% ᱫᱚ ᱞᱚᱢᱵᱟᱰᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾ ᱨᱚᱲ ᱟᱜ ᱮᱴᱟᱜ ᱯᱟᱹᱨᱥᱤ ᱠᱚᱫᱚ ᱚᱦᱤᱨᱟᱱᱤ, ᱵᱷᱤᱞᱤ ᱥᱚᱢᱟᱱ ᱢᱤᱫᱴᱟᱹᱝ ᱠᱟᱸᱫᱮᱥᱤ ᱯᱟᱹᱨᱥᱤ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱟᱢᱫᱟᱡᱽ ᱗᱘᱐,᱐᱐᱐ ᱨᱚᱲ ᱢᱮᱱᱟᱜᱼᱟ, ᱟᱨ ᱟᱸᱫᱷ, ᱢᱤᱫ ᱢᱟᱨᱟᱴᱷᱤᱼᱠᱚᱝᱠᱬᱤ ᱯᱟᱹᱨᱥᱤ ᱠᱟᱱᱟ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱤᱢᱟᱹ ᱴᱷᱮᱱ ᱑᱐᱐,᱐᱐᱐ ᱦᱚᱲ ᱦᱚᱛᱮᱛᱮ ᱨᱚᱲ ᱟᱠᱚ ᱾ ᱫᱷᱚᱨᱚᱢ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱱᱫᱩ ᱫᱷᱚᱨᱚᱢ ᱫᱚ ᱦᱚᱱᱚᱛ ᱨᱮ ᱟᱹᱰᱤ ᱞᱟᱹᱠᱛᱤᱭᱟᱱ ᱫᱷᱚᱨᱚᱢ ᱠᱟᱱᱟ ᱟᱨ ᱖᱙% ᱦᱚᱲ ᱮᱞ ᱤᱫᱤ ᱛᱮ ᱵᱮᱵᱷᱟᱨ ᱟᱠᱚ ᱾ ᱮᱴᱟᱜ ᱞᱟᱹᱠᱛᱤᱭᱟᱱ ᱫᱷᱚᱨᱚᱢ ᱫᱚ ᱤᱥᱞᱟᱢ (᱒᱑%), ᱵᱩᱫᱫᱷᱚ (ᱢᱩᱬ ᱞᱮᱠᱟᱛᱮ ᱱᱚᱣᱟᱭᱚᱱᱟ ᱵᱩᱫᱫᱷᱚ ᱫᱷᱚᱨᱚᱢ, ᱘.᱓᱕%), ᱡᱮᱭᱱ ᱫᱷᱚᱨᱚᱢ ᱫᱚ (᱐.᱘᱔%), ᱟᱨ ᱥᱤᱠᱷ ᱫᱷᱚᱨᱚᱢ ᱫᱚ (᱐.᱖᱙%) ᱥᱮᱞᱮᱫ ᱟᱠᱟᱱᱟ ᱾ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ "District Aurangabad – Government of Maharashtra". Aurangabad.gov.in. Retrieved 12 March 2019.